Benzina s-a ieftinit. Stația Petrom de pe Șoseaua Virtuții din București, monitorizată de Economica, afișează pe data de 8 mai 2024 un preț al benzinei standard de 7,34 lei/litrul, în timp ce prețul motorinei standard este de 7,31 lei/litrul.
Compania petrolieră a coborât prețul benzinei cu patru bani pe litru și a menținut prețul motorinei, reducându-se diferența de preț dintre cei doi carburanți, dar rămânem în situația în care benzina este mai scumpă decât motorina, situație care era atipică pentru România.
Este a șasea ieftinire consecutivă a carburanților, a doua din luna mai. Precedenta a avut loc la 3 mai, când compania petrolieră a redus prețul motorinei cu cinci bani pe litru, menținând însă prețul benzinei.
Ieftinirea de azi vine după una identică ce a avut loc pe 27 aprilie, atunci când compania a ieftinit doar motorina. În ziua precedentă, Petrom a redus prețul motorinei cu trei bani pe litru, le fel, fără a umbla la prețul benzinei. Iar ieftinirea de ieri a venit la trei zile de la precedenta scădere de preț. Atunci, compania petrolieră a redus prețul motorinei patru bani pe litru și a coborât prețul benzinei cu doi bani pe litru. Cu trei zile înainte de ieftinirea de atunci, a mai avut loc una, când s-a ieftinit doar motorina, cu șase bani pe litru.
Petrom este lider pe piața distribuției de produse petroliere cu amănuntul din România, cu o rețea de 555 de stații de distribuție, dintre care 393 Petrom și 162 OMV.